Henry Home, Lord Kames

Henry Home (1696–1782), var en skotsk advokat, dommer, filosof, skribent og pådriver for modernisering av landbruket som ble en sentral skikkelse i den skotske opplysningstiden.


== Liv og virke ==
Henry Home ble advokat i 1724 og opptatt i dommerstanden (raised to the bench) i den skotske sivilretten Court of Session i 1752. I den forbindelse ble han tildelt tittelen Lord Kames. I 1763 ble han utnevnt til Lord Commissioner of Justiciary for Scotland med tittelen Lord of Justiciary.
Lord Kames var en av dommerne som i 1769 behandlet Knight -v- Wedderburn-saken. Joseph Knight var en slave som den skotske godseieren John Wedderburn of Ballendean hadde tatt med fra Jamaica, og Knight gikk til sak for sin rett til lønn for arbeid. Med det kjente sitatet «the state of slavery is not recognised by the laws of this kingdom, and is inconsistent with the principles thereof [...]» vedtok retten at slaveri var forbudt i Skottland.
Kames var  aktiv i det intellektuelle selskapet Select Society og medgrunnlegger av Philosophical Society of Edinburgh.


== Verk ==
Kames skrev mye om betydningen av eiendom i samfunnet.  I Essay Upon Several Subjects Concerning British Antiquities, skrevet rett etter jakobittopprørene i 1745 beskrev han hvordan skotsk politikk var basert på lojalitet til land som kongen hadde delt ut for å sikre seg lojalitet, og ikke til kongene eller dronningene i seg selv slik jakobittene selv hevdet.
Særlig kjent er Elements of Criticism og Sketches of the History of Man (1774) der Lord Kames beskriver menneskets historie i fire stadier: 

Det første stadium var jeger og samlersamfunn der folk unngikk hverandre av konkurransemessige hensyn.
Det andre beskrev han som nomadiske samfunn der pass av domestiserte dyr krevde større samfunn. Ingen lover var nødvendige på disse stadiene unntatt de som var gitt av familiens eller samfunnets overhode.
Tredje stadium var jordbrukssamfunn som krevde høyere grad av samarbeid og nye relasjoner for å gi rom for handel og ansettelse/slaveri. Han hevdet at de nye forbindelsene og samarbeidet mellom langt flere personer enn før krevde et nytt sett av rettigheter og plikter i samfunnet. Denne utviklingen førte til nødvendigheten av lover og til personer som håndhevet lovene.
Et fjerde stadium er utviklingen fra landsbyer og gårdsbruk til havne- og markedsbyer som fører til enda mer komplekse forbindelser mellom menneskene og enda flere lover, men som også gir mange fordeler.


== Betydning ==
Lord Kames' skrifter bidro til framveksten av sjangeren sivilisasjonshistorie og til å legge grunnlaget for de senere fagene antropologi og sosiologi.
Sketches of the History of Man (1774) fikk stor betydning for Herders historisk-filosofiske avhandling Auch eine Philosophie der Geschichte zur Bildung der Menschheit (1774).
Blant Kames' protégéer kan nevnes James Boswell, David Hume og Adam Smith.


== Bibliografi ==
Remarkable Decisions of the Court of Session (1728)
Essays upon Several Subjects in Law (1732)
Essays on the Principles of Morality and Natural Religion (1751)
Principles of Equity (1760)
Introduction to the Art of Thinking (1761)
Elements of Criticism (1762)
Sketches of the History of Man, 2 bind. (1774), «considerably improved» (1778)
The Gentleman Farmer (1776)


== Referanser ==


== Litteratur ==
(en) How the Scots invented the Modern World, av Arthur Hermann, ISBN 0-609-60635-2


== Eksterne lenker ==
(de) Verk av og om Henry Home, Lord Kames i katalogen til det tyske nasjonalbiblioteket
«Home, Henry» i: Encyclopedia Americana. 1920. Via WikiSource
Hans-Jochem Ostwald: Kunst oder Wissenschaft: Die Bewertung der Kunst in der Philosophie der schottischen Schule. Königshausen & Neumann, 2005. ISBN 3-8260-3136-9. S. 224-254, delvis online
Rezension von Dyck, Bibliothek der schönen Wissenschaften und der freyen Künste, 9. Bd., 1763, (Universität Bielefeld)
Philosophie – Anthropologie – Ästhetik: Der anthropologische Diskurs in der Ästhetik des Scottish Enlightenment und sein Einfluss in Deutschland (Karl-Heinz Schwabe)